Diari Oficial de la Generalitat Valenciana


Sumari del DOGV 4311, del 09-08-2002 (2002/8961)

Informació pública de la suspensió de llicències de parcel·lació de terrenys, edificació i demolició en l'àrea afectada per la prevista modificació puntual de les normes subsidiàries del planejament municipal de Gata de Gorgos, de desclassificació del sòl urbà existent a l'oest de la travessia urbana de la CN.332.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8961


Organisme emissor
:   Ajuntament de Gata de Gorgos

Tipus de document
:   Anunci

Informació pública de la suspensió de llicències de parcel·lació de terrenys, edificació i demolició en l'àrea afectada per la prevista modificació puntual de les normes subsidiàries del planejament municipal de Gata de Gorgos, de desclassificació del sòl urbà existent a l'oest de la travessia urbana de la CN'332. [2002/X8961]
  
La reordenació dels accessos al nou pont sobre el riu Gorgos des de la carretera nacional 332, exigix el plantejament integral de la totalitat dels factors urbanístics en joc:
  
Primer: La pròpia presència de la CN'332.
  
Segon: Els problemes de visibilitat de l'accés motivats per l'entrada en revolta en què se situa l'enllaç entre la CN'332 i l'estretor del viaducte de l'estès de FGV, que restringix encara més la visibilitat de l'accés.
  
Tercer: La necessària integració del nou pas inferior sota l'estès de FGV.
  
Quart: La necessitat de rematar la trama urbana consolidada tapant la paret mitgera existent a la dreta de la travessia.
  
Les vigents Normes Subsidiàries classifiquen com a Sòl Urbà estos dos marges de la travessia urbana de la CN'332.
  
El Pla Especial redactat per a la determinació d'alineacions de vialitat generades pel nou pont sobre el riu Gorgos, resol la problemàtica quant a la marge dreta de la travessia, ordenant la zona per mitjà d'un vial d'accés al pont, una zona verda, i una parcel·la lucrativa l'edificació de la qual taparà la mitgera existent.
  
Subsistix, no obstant, la problemàtica quant a la marge esquerra de la travessia. Classificat el sòl com a urbà per les vigents Normes Subsidiàries, aprovades per la CTU d'Alacant, de data 01.03.1989, a la data els terrenys continuen mancant dels serveis urbanístics precisos perquè puguen considerar-se com a solar (així ho arreplega l'informe redactat a l'efecte per l'arquitecte tècnic municipal). El mateix informe fa l'aparellador sobre la situació física i disciplinària de les edificacions existents en la zona.
  
La solució en la marge esquerra de la travessia en direcció València passa per desclassificar els terrenys actualment classificats com a Sòl Urbà (Zona de Nucli Urbà Tradicional i Zona d'Espais Oberts), classificant-los com a Sòl No Urbanitzable de Règim Comú, a fi de no comprometre la futura solució de l'accés, la qual cosa sens dubte ocorreria si la zona arribara a consolidar-se per l'edificació.
  
La mencionada desclassificació exigix la redacció i tramitació d'una modificació puntual de les vigents NN.SS. Del Planejament, i l'èxit d'esta modificació, com pot entendre's, depén al seu torn de l'adopció del pertinent acord de suspensió de llicències en els termes de l'article 152.1 del Reglament de Planejament de la Comunitat Valenciana, aprovat per Decret 201/1998, de 15 de desembre, del Govern Valencià, al tenor del qual: ?els òrgans administratius competents per a sotmetre a informació pública plans i programes, encara abans de convocar esta, podran acordar la suspensió de l'atorgament de llicències de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística?.
  
En atenció d'estos motius, el ple de la corporació va adoptar el 23 de juliol de 2002, els següents acords:
  
Primer: de suspensió de llicències de parcel·lació de terrenys, edificació i demolició en l'àrea afectada per la prevista modificació puntual de les normes subsidiàries del planejament municipal de Gata de Gorgos, de desclassificació del sòl urbà existent a l'oest de la travessia urbana de la CN'332, que se grafia en el pla que obra en l'expedient, i que afecta de mode total o parcial la següent relació de parcel·les cadastrals:
  
Illa/
  
Polígon PARCEL·LA PROPIETARI
  
9 28 BOLUFER GINESTAR MIGUEL
  
9 29 SIGNES SIGNES JOSE DE ROSA
  
9 30 DESCONEGUT
  
9 31 GRIMALT FRANCISCO
  
9 32 DESCONEGUT
  
9 35 ESTAT
  
85113 36 (PART) BOLUFER GINESTES MIGUEL
  
85547 37 SIGNES SIGNES HROS JOSE
  
85534 38 SOLER PEDRO ANA
  
85978 39 RIBES SOLER ANTONIO
  
Segon: La suspensió acordada s'extingirà en el termini d'un any, i, en tot cas, amb l'aprovació definitiva de la referida modificació puntual.
  
Tercer: Si dins de l'any de vigència de la suspensió es produïra la convocatòria de la informació pública, se'n mantindrà la mateixa per a les àrees les noves determinacions de planejament de les quals suposen modificació de l'ordenació urbanística, extingint-se definitivament els seus efectes transcorreguts dos anys des de l'acord de suspensió adoptat per a facilitar l'estudi del planejament de la seua reforma.
  
Quart: Publicar edicte anunciant la present suspensió en el Diari Oficial de la Generalitat Valenciana i en premsa comercial.
  
Cosa que fem pública en compliment d'allò que s'ha establit per l'article 152.1 del Reglament de Planejament de la Comunitat Valenciana, amb l'advertència que la publicació oficial del present edicte en el DOGV assenyalarà la data d'eficàcia i vigència de la suspensió acordada.